pythainlp/thai-wiki-dataset-v3 huggingface dataset:
กระดูกหักแบบสมิธ

กระดูกหักแบบสมิธ (Smith's fracture) เป็นการหักของกระดูกเรเดียสส่วนปลาย
กระดูกหักแบบสมิธสามารถเกิดได้จากการมีแรงกระแทกโดยตรง (direct blow) เข้าที่ปลายแขนทางดอร์ซอล (dorsal forearm) หรือจากการล้มเอาข้อมือลงในท่างอเข้าใน (wrist flexed) กระนั้น กลไกการเกิดการบาดเจ็บที่พบบ่อยที่สุดสำหรับกระดูกหักแบบสมิธเกิดจากการล้มเอาฝ่ามือลงประกอบกับข้อมือเกิดมีการงอเข้าไปทางดอร์ซอล (slightly dorsiflexed) เล็กน้อย กระดูกหักแบบสมิธสามารถพบได้น้อยกว่ากระดูกหักแบบคอลลิส
กระดูกที่หักส่วนปลาย (distal) จะเคลื่อนออกไปทางวอลาร์และไปทางเวนทรอล (volarly ventrally) ซึ่งตรงกันข้ามกันกับกระดูกหักแบบคอลลิสที่ซึ่งกระดูกส่วนที่หักจะเคลื่อนไปทางดอร์ซอล (dorsally) กระดูกสามารถแตกเป็นชิ้นเดียวหรือหลายชิ้น และสามารถแตกไปถึงพื้นผิวข้อของข้อมือหรือไม่ก็ได้ ทั้งนี้ขึ้นกับความรุนแรง
มีรายงานพบกลุ่มอาการเจ็บปวดเฉพาะส่วนแบบซับซ้อน (Complex regional pain syndrome) ได้มากถึง 40% ข้อบ่งชี้สำหรับการรักษาโดยการผ่าตัดรวมถึงการแตกละเอียดทางดอร์ซอลหรือวอลาร์ (dorsal or volar comminution), มีการแตกในข้อ (intra-articular involvement), ผู้ป่วยไม่คงที่หลังทำรีดักชั่น (instability post-reduction), การหักทำมุมมากกว่า 20 องศา (angulation greater than 20 degrees), หากเคลื่อนเป็นขั้นของพื้นผิวออกมากเกิน 2 มิลลิเมตร (surface step-off over 2mm) หรือ การหกสั้นของกระดูกเรดียสไปมากกว่า 5 มิลลิเมตร
ชื่อของรูปแบบกระดูกหักนี้ตั้งตามศัลยแพทย์กระดูกและข้อ รอเบิร์ต วิลเลียม สมิธ (1807–1873) ในหนังสือของเขา A Treatise on Fractures in the Vicinity of Joints, and on certain forms of Accidents and Congenital Dislocations (แปล: ตำราความเรียงว่าด้วยกระดูกหักในอาณาบริเวณของข้อต่อและว่าด้วยการเคลื่อนของกระดูกบางรูปแบบจากอุบัติเหตุและที่เป็นโดยกำเนิด) ตีพิมพ์ปี 1847
== การจำแนก ==
ระบบการจำแนกที่นิยมใช้สำหรับกระดูกเรดียลทางดิสทอลหักคือระบบฟรีกแมน ซึ่งจำแนกดังนี้
ชนิด I: นอกข้อ (Extra-articular)
ชนิด II: ชนิด I ที่กระดูกอัลนาทางดิสทอล (distal ulna) หักด้วย
ชนิด III: มีการหักของข้อต่อเรดิโอคาร์พัลด้วย (Radiocarpal joint involvement)
ชนิด IV: ชนิด III ที่กระดูกอัลนาทางดิสทอล (distal ulna) หักด้วย
ชนิด V: มีการหักของข้อต่อเรดิโออัลนาร์ทางดิสทอลด้วย (Distal radioulnar joint involved)
ชนิด VI: ชนิด V ที่กระดูกอัลนาทางดิสทอล (distal ulna) หักด้วย
ชนิด VII: ทั้งข้อเรดิโอคาร์พัล (Radiocarpal) และเรดิโออัลนาร์ทางดิสทอล (distal radioulnar) หักด้วย
ชนิด VIII: ชนิด VII ที่กระดูกอัลนาทางดิสทอล (distal ulna) หักด้วย
==อ้างอิง==
==แหล่งข้อมูลอื่น==
Radiograph of Smith's fracture
สมธ
ประธานาธิบดีเซาตูแมอีปริงซีป

ประธานาธิบดีเซาตูแมอีปริงซีป หรือเรียกอย่างเป็นทางการว่า ประธานาธิบดีแห่งสาธารณรัฐประชาธิปไตยเซาตูแมอีปริงซีป (Presidente da República Democrática de São Tomé e Príncipe) เป็นประมุขแห่งรัฐของประเทศเซาตูแมอีปริงซีป ผู้ดำรงตำแหน่งคนปัจจุบัน คือ การ์ลุช วีลา นอวา ตั้งแต่วันที่ 2 ตุลาคม พ.ศ. 2564
==การจำกัดวาระ==
ณ พ.ศ. 2564 มีการจำกัดวาระการดำรงตำแหน่งของประธานาธิบดีไว้ 2 สมัยในรัฐธรรมนูญเซาตูแมอีปริงซีป ประธานาธิบดีคนแรกที่ได้รับการจำกัดวาระ คือ มีแกล ตรูวูวาดา ใน พ.ศ. 2544
==อ้างอิง==
ประเทศเซาตูแมอีปริงซีป
กระดูกหักแบบโรลันโด

กระดูกหักแบบโรลันโด (Rolando fracture) เป็นประเภทหนึ่งของกระดูกนิ้วหักที่ส่วนฐานของกระดูกนิ้วโป้งเกิดการหัก จัดเป็นกระดูกหักชนิกในข้อ การหักมักเป็นรูปตัวที หรือตัววาย (T- or Y-shaped)
มีการบรรยายกระดูกหักรูปแบบนี้ครั้งแรกในปี 1910 โดย ซิลวิโอ โรลันโด (Silvio Rolando) ชาวอิตาลี ซึ่งเป็นที่มาของชื่อกระดูกหักรูปแบบนี้
การรักษามีการเสนอไว้อยู่หลายวิธี รวมถึงการยึดด้วยสายเคิร์ชเนอร์ (Kirschner wires) หรือการก่อโดยช้เพลตกับสกรู (plate and screw constructions) อีกหนึ่งสิธีรักษาที่ได้รับการยอมรับคือการทำการยึดภายนอก (external fixator) ประกอบการใช้เทคนิกเทนชั่นแบนด์วายริง (tension band wiring technique)
==ดูเพิ่ม==
กระดูกหักแบบเบนเนตต์
กระดูกหักแบบบ็อกเซอร์
นิ้วโป้งเกมคีปเปอร์
== อ้างอิง ==
===บรรณานุกรม===
== แหล่งข้อมูลอื่น ==
กระดูกหัก
การบาดเจ็บของข้อมือและมือ
อารัด

Arad, ARAD, อารัด, อาราด อาจหมายถึง:
==บุคคล==
Arad (ชื่อ)
Arad (สกุล)
== สถานที่และเขตการปกครอง ==
===บาห์เรน===
อารัด ประเทศบาห์เรน หมู่บ้านใน Al Muharraq Governorate
ป้อมอารัด
เกาะอารัด ส่วนหนึ่งของหมู่เกาะ Muharraq
===อิหร่าน===
อารัด ประเทศอิหร่าน เมืองใน Fars Province
* อำเภออารัด ใน Fars Province
* อำเภออารัดชนบท ใน Fars Province
โรงพยาบาลกลางอารัด ในเตหะราน
อารัด เตหะราน หมู่บ้านในจังหวัดเตหะราน
===อิสราเอล ===
อารัด ประเทศอิสราเอล นครในประเทศอิสราเอล
เตลอารัด ซากนครโบราณ
===จอร์แดน===
อารัด (สังฆมณฑล) นครโบราณและบิชอปริก (bishopric) ใกล้กับ Tell 'Arad
===โรมาเนีย===
อารัด ประเทศโรมาเนีย นครหลักในเทศมณฑลอารัด
เทศมณฑลอารัด เทศมณฑล
เทศมณฑลอารัด (เดิม) เทศมณฑลตั้งแต่ยุคอาณาจักรฮังการีที่หนึ่ง, ออสโตร-ฮังการี และโรมาเนีย
ภูมิภาคอารัด เขตการปกครองระหว่างปี 1950–1956
อัครสังฆมณฑลอารัด ในคริสตจักรออร์ทอดอกซ์โรมาเนีย
==การใช้งานอื่น==
ARAD (Sumerogram) อักษรหนึ่งในระบบอักษรลิ่มซูเมอร์
CFR Arad สโมสรฟุตบอลในโรมาเนียระหว่างปี 1921–1985
F.C. Arad สโมสรฟุตบอลในอิสราเอล
IWI ARAD ปืนยาวสัญชาติอิสราเอล
อักษรย่อของ attoradian (arad) หน่วยมุม
นากาจิมะ (ทะเลสาบโทยะ)

นากาจิมะ  เป็นชื่อเรียกรวม 4 เกาะในทะเลสาบโทยะ ได้แก่ โอชิมะ (大島), เบ็นเต็นจิมะ (弁天島), คันนนจิมะ (観音島) และ มันจูจิมะ (饅頭島) ตั้งอยู่ในเมืองโซเบ็ตสึและโทยาโกะ บนเกาะฮกไกโด ก่อตัวขึ้นจากโดมลาวาที่เกิดจากการปะทุของภูเขาไฟในปล่องภูเขาไฟโทยะเมื่อประมาณ 50,000 ปีก่อน ทำให้ปรากฏเป็นแผ่นดินขึ้นเหนือผิวทะเลสาบ เกาะที่ใหญ่ที่สุดคือโอชิมะ มีขนาดเส้นรอบวง 9.6 กิโลเมตร บนเกาะปกคลุมไปด้วยป่าใบกว้างโดยทั่ว ยอดเขาที่สูงที่สุดอยู่สูงจากระดับน้ำทะเล 455 เมตร
มีท่าเรือสำหรับเรือท่องเที่ยวจากริมฝั่งทะเลสาบโทยะไปยังเกาะโอชิมะ สามารถไปถึงเกาะได้ในเวลาไม่ถึง 30 นาที ที่ใกล้ท่าเรือบนเกาะมีพิพิธภัณฑ์ตั้งอยู่
== อ้างอิง ==
เกาะในประเทศญี่ปุ่น
โทยาโกะ

โทยาโกะ  อาจหมายถึง
ทะเลสาบโทยะ - ทะเลสาบที่เกิดจากแอ่งยุบปากปล่องบนเกาะฮกไกโด
เมืองโทยาโกะ - เมืองที่ตั้งอยู่ริมฝั่งทะเลสาบโทยะ
ประธานาธิบดีสาธารณรัฐประชาธิปไตยคองโก

ประธานาธิบดีสาธารณรัฐประชาธิปไตยคองโก (link=no|Président de la République démocratique du Congo, Rais wa Jamhuri ya Kidemokrasia ya Kongo,), เป็นประมุขแห่งรัฐสาธารณรัฐประชาธิปไตยคองโกและเป็นผู้บัญชาการทหารสูงสุดแห่งกองทัพ
ตำแหน่งประธานาธิบดีในสาธารณรัฐประชาธิปไตยคองโก มีมาตั้งแต่รัฐธรรมนูญฉบับแรกซึ่งเรียกว่ากฎหมายพื้นฐานในปี 1960 อย่างไรก็ตาม อำนาจของตำแหน่งนี้แตกต่างกันไปในช่วงหลายปีที่ผ่านมา จากบทบาทร่วมกันที่จำกัดในฝ่ายบริหารกับนายกรัฐมนตรี สู่การปกครองแบบเผด็จการเต็มรูปแบบ ภายใต้รัฐธรรมนูญฉบับปัจจุบัน ประธานาธิบดีดำรงอยู่เป็นสถาบันที่สูงที่สุดในระบอบสาธารณรัฐระบบกึ่งประธานาธิบดี และประธานาธิบดีได้รับการคุ้มกันโดยกองกำลังอารักขา อำนาจตามรัฐธรรมนูญของประธานาธิบดีโฌแซ็ฟ กาบีลา ในขณะนั้น มีกำหนดหมดวาระในวันที่ 20 ธันวาคม 2016 แต่ในตอนแรกนั้นได้ขยายออกไปจนถึงสิ้นปี 2017 และเขายังคงดำรงตำแหน่งต่อไปจนกว่าจะมีการเลือกตั้งประธานาธิบดีในเดือนธันวาคม 2019 เมื่อเฟลิกซ์ ชีเซเกดี ได้รับเลือกและเข้ารับตำแหน่งในวันที่ 24 มกราคม 2019
== อ้างอิง ==
== แหล่งข้อมูลอื่น ==
Official website of the President of the DRC 
ประธานาธิบดีสาธารณรัฐประชาธิปไตยคองโก
ผู้นำประเทศ
ผู้นำประเทศในปัจจุบัน
รองหัวหน้าพรรค

รองหัวหน้าพรรค (Deputy leader, อังกฤษแบบสกอตติช: Depute leader) ในระบบเวสต์มินสเตอร์ เป็นตำแหน่งผู้บัญชาการอันดับที่ 2 ของพรรคการเมือง รองจากหัวหน้าพรรค รองหัวหน้าพรรคมักจะเป็นรองนายกรัฐมนตรีเมื่อพรรคของพวกเขาได้รับเลือกให้เป็นรัฐบาล รองหัวหน้าพรรคอาจทำหน้าที่แทนหัวหน้าพรรคได้ หากหัวหน้าพรรคคนปัจจุบันไม่สามารถปฏิบัติหน้าที่ในฐานะหัวหน้าพรรคได้ด้วยเหตุผลประการใดก็ตาม เช่น รองหัวหน้าพรรคมักจะทำหน้าที่แทนหัวหน้าพรรคในการตอบกระทู้ถาม ในช่วงที่หัวหน้าพรรคไม่อยู่ รองหัวหน้าพรรคยังมักมีความรับผิดชอบอื่น ๆ ในการจัดการกับพรรคอีกด้วย
== ดูเพิ่ม ==
รองนายกรัฐมนตรี
== อ้างอิง ==
นักการเมือง
พรรคการเมือง
วัดพระธาตุนาดูน

วัดพระธาตุนาดูน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระธาตุ อำเภอนาดูน จังหวัดมหาสารคาม เป็นส่วนหนึ่งของโครงการพุทธมณฑลอีสาน  ซึ่งประกอบด้วยวัด สวนรุกขชาติ สวนสมุนไพร ศาลาพัก แหล่งน้ำ และถนน มีพื้นที่โดยรอบ 902 ไร่เศษ
เมื่อ พ.ศ. 2522 ที่บ้านนาดูน มีการขุดพบหลักฐานทางประวัติศาสตร์โบราณคดี รวมถึงพบสถูปบรรจุพระบรมสารีริกธาตุบรรจุในตลับทองคำ เงิน และสำริด สันนิษฐานว่ามีอายุอยู่ในพุทธศตวรรษที่ 13–15 สมัยทวารวดี นอกจากนี้ยังพบพระพุทธรูป พระพิมพ์ลายหลายแบบจำนวนมาก
รัฐบาลอนุมัติให้ดำเนินการก่อสร้างพระธาตุนาดูนขึ้นในเนื้อที่ 902 ไร่ รวมถึงบริเวณโดยรอบ พระธาตุมีศิลปกรรมประยุกต์จากสถูปจำลองที่ประดิษฐานพระบรมสารีริกธาตุกับลักษณะศิลปากร แบบทวารวดีออกแบบและดำเนินการสร้างโดยกรมศิลปากรสูง 50.50 เมตร ฐานเป็นรูปสี่เหลี่ยมจัตุรัส 35.70 เมตร และในวันที่ 12 พฤศจิกายน พ.ศ. 2530 สมเด็จพระบรมโอรสาธิราชเจ้าฟ้ามหาวชิราลงกรณ์ สยามมงกุฏราชกุมารในขณะนั้น เสด็จพระราชดำเนินแทนพระองค์มาทรงประกอบพิธีอัญเชิญพระบรมสารีริกธาตุเข้าบรรจุในองค์พระธาตุนาดูนนี้  วัดพระธาตุนาดูนตั้งเป็นวัดเมื่อวันที่ 15 กุมภาพันธ์ พ.ศ. 2559
วัดมีการจัดงานนมัสการพระธาตุนาดูน ในช่วงวันขึ้น 15 ค่ำ เดือน 3 หรือวันมาฆบูชาภายในงานจัดให้มีกิจกรรมเวียนเทียน รอบองค์พระบรมธาตุ
==อ้างอิง==
พระธาตุนาดูน
อำเภอนาดูน
คือเธอ (ละครโทรทัศน์ พ.ศ. 2564)

คือเธอ (Remember You) เป็นละครโทรทัศน์ไทยปี 2564 ที่ดัดแปลงจากซีรีส์เกาหลีในปี 2015 เรื่องอัจฉริยะพลิกปมปริศนา จากการกำกับของ ศิวโรจน์ คงสกุล นำแสดงโดย เพชร-เผ่าเพชร เจริญสุข, เต-ตะวัน วิหครัตน์ และเบลล์-เขมิศรา พลเดช ออกอากาศตั้งแต่วันที่ 16 สิงหาคม ถึง 5 ตุลาคม 2564 ทุกวันจันทร์และอังคาร เวลา 20:00 นาฬิกา (เวลามาตรฐานไทย) ทางช่องทรูเอเชียนซีรีส์ (ทรูเอเชียนมอร์ ในปัจจุบัน) นอกจากนี้ยังสตรีมมิ่งบนทรูไอดีและเน็ตฟลิกซ์
== นักแสดง ==
== อ้างอิง ==
ละครโทรทัศน์ไทย
ละครโทรทัศน์ไทยที่ออกอากาศตั้งแต่ พ.ศ. 2564
กาเมร่า -รีเบิร์ธ-

กาเมร่า -รีเบิร์ธ-  เป็นซีรีส์ออริจินัลเน็ตแอนิเมชัน (โอเอ็นเอ) ญี่ปุ่น อำนวยผลิตโดยคาโดกาวะคอร์เปอเรชันและผลิตแอนิเมชันโดยสตูดิโอเอ็งงิ ถือเป็นแอนิเมชันเรื่องแรกในแฟรนไชส์กาเมร่า ซีรีส์ฉายทั่วโลกในวันที่ 7 กันยายน พ.ศ. 2566 ทางเน็ตฟลิกซ์
== อ้างอิง ==
== แหล่งข้อมูลอื่น ==
Official เว็บไซต์ทางการโดยคาโดกาวะ
อนิเมะโอเอ็นเอในปี พ.ศ. 2566
มังงะที่ตีพิมพ์ในปี พ.ศ. 2566
การ์ตูนญี่ปุ่นแนวโลดโผน
ผลงานต้นฉบับภาษาญี่ปุ่นของเน็ตฟลิกซ์
มังงะของสำนักพิมพ์คาโดกาวะโชเต็ง
ไคจู
อนิเมะออริจินอลของเน็ตฟลิกซ์
การ์ตูนญี่ปุ่นประเภทบันเทิงคดีแนววิทยาศาสตร์
การ์ตูนญี่ปุ่นแนวเซเน็ง
สะพานว็อกซอลล์

สะพานว็อกซอลล์ (อังกฤษ: Vauxhall Beidge) เป็นสะพานข้ามแม่น้ำเทมส์ ในใจกลางกรุงลอนดอน เชื่อมต่อระหว่างย่านว็อกซอลล์ในเซาท์เวสต์ลอนดอน เข้ากับย่านพิมลิโกในเซ็นทรัลลอนดอน
สะพานวอกซ์ฮอลล์เปิดใช้งานในปี ค.ศ. 1906 ซึ่งสร้างขึ้นเพื่อแทนที่สะพานเก่าซึ่งเดิมรู้จักกันในชื่อ สะพานรีเจนต์ (อังกฤษ: Regent Bridge) แต่ต่อมาได้เปลี่ยนเป็นชื่อปัจจุบัน ที่สร้างขึ้นระหว่างปี ค.ศ. 1809–1816 โดยเป็นส่วนหนึ่งของโครงการปรับปรุงฝั่งใต้ของแม่น้ำเทมส์ สะพานแห่งนี้สร้างขึ้นในบริเวณริมแม่น้ำซึ่งก่อนหน้านี้เคยมีเรือข้ามฟากให้บริการ
การสร้างสะพานทั้งสองแห่งได้รับการออกแบบใหม่หลายครั้งจากสถาปนิกหลายคน สะพานเดิมซึ่งเป็นสะพานเหล็กถูกสร้างขึ้นโดยบริษัทเอกชนแห่งหนึ่ง และใช้เป็นสะพานเก็บค่าผ่านทางก่อนที่จะถูกยึดโดยสาธารณะในปี ค.ศ. 1879 สะพานปัจจุบันซึ่งใช้เวลาสร้าง 8 ปีเป็นสะพานแห่งแรกในลอนดอนที่ใช้บรรทุกรถรางและต่อมาเป็นถนนหนึ่งในสองสายแรกในลอนดอนที่มีช่องเดินรถประจำทาง
ในปี ค.ศ. 1963 มีการเสนอให้เปลี่ยนสะพานด้วยการพัฒนาสมัยใหม่ซึ่งประกอบด้วยร้านค้า พื้นที่สำนักงาน ห้องพักในโรงแรม และสิ่งอำนวยความสะดวกด้านสันทนาการจำนวน 7 ชั้นที่อยู่เหนือแม่น้ำ แต่แผนดังกล่าวถูกยกเลิกเนื่องจากต้นทุน ยกเว้นการเปลี่ยนแปลงผังถนนและลูกกรง
การออกแบบและรูปลักษณ์ของสะพานในปัจจุบันยังคงแทบไม่เปลี่ยนแปลงเลยนับตั้งแต่ปี ค.ศ. 1907 และสะพานในปัจจุบันยังคงเป็นส่วนสำคัญของระบบคมนาคมในกรุงลอนดอน
== อ้างอิง ==
สะพานและอุโมงค์ในลอนดอน
รัตนวดี วงศ์ทอง

รัตนวดี วงศ์ทอง (เกิด 22  พฤษภาคม พ.ศ. 2547) ชื่อเล่น มิ้ม เป็นนักแสดงหญิงชาวไทย เป็นที่รู้จักกับบทบาท "พรรณษา" (วัยเด็ก) จากละครเรื่อง วาสนารัก และบทบาท "แย้ม" จากภาพยนตร์เรื่อง ธี่หยด
== ประวัติและการศึกษา ==
รัตนวดี วงศ์ทอง จบการศึกษาระดับชั้นมัธยมศึกษาตอนต้นจาก โรงเรียนเตรียมอุดมศึกษาสุวินทวงศ์ และมัธยมศึกษาตอนปลายจบการศึกษาจาก โรงเรียนนวมินทราชินูทิศ สตรีวิทยา 2 กำลังศึกษาปี1 คณะนิติศาสตร์ มหาวิทยาลัยศรีปทุม
== เข้าสู่วงการ ==
เข้าสู่วงการบันเทิงจากคุณอุ๊ผู้จัดการของยอร์ช ยงศิลป์ในฐานะนักแสดงเด็กและเริ่มมีผลงานการแสดงละครโทรทัศน์เรื่อง สี่ไม้คาน เมื่อปี พ.ศ. 2562 ตามมาด้วยละคร เพลิงพรางเทียน จากนั้นปี พ.ศ. 2563 มีผลงานละครเรื่อง วาสนารัก ซึ่งแจ้งเกิดเป็นที่รู้จักเต็มตัวตามมาด้วย ฟากฟ้าคีรีดาว พ.ศ. 2564 ละคร Help Me คุณผีช่วยด้วย พ.ศ.ซีรีส์ My Coach ตะลุมรักตะรุมบอล ต่อมาปีพ.ศ. 2566 เปิดตัวภาพยนต์ ธี่หยด  ปัจจุบันเป็นนักแสดงอิสระ และเข้าร่วมออดิชั่นรายการเรียลลิตี้ นางร้าย Thailand (Devil Angel) ของทาง ช่อง8
==ผลงาน==
=== ละครโทรทัศน์ ===
=== ภาพยนตร์ ===
=== มิวสิควีดีโอ ===
"ธี่เดินทางกลับมา OST ธี่หยด" - นิภัทร์ กำจรปรีชา
" เพื่อนคนเดิม (FRIEND ZONE)" - FIRZTER
== อ้างอิง ==
นักแสดงชาวไทย
นักแสดงหญิงชาวไทย
นักแสดงละครโทรทัศน์หญิงชาวไทย
นักแสดงละครโทรทัศน์หญิง
พุทธศาสนิกชนชาวไทย
จังหวัดบัลกัน

Articles with short description
Short description is different from Wikidata
จังหวัดของประเทศเติร์กเมนิสถาน
จังหวัดบัลกัน ( Balkan welaýaty, Балкан велаяты ) เป็นจังหวัดของประเทศประเทศเติร์กเมนิสถานที่อยู่ตะวันตกสุดของประเทศ ทางทิศเหนือติดกับประเทศคาซัคสถานและอุซเบกิสถาน ทางตะวันออกติดกับจังหวัด 2 จังหวัดในเติร์กเมนิสถาน ทางทิศใต้ติดกับประเทศอิหร่าน และทางทิศตะวันตกติดกับทะเลแคสเปียน เมืองหลวงคือบัลกานาบัต เดิมชื่อเนบิตดัก อาณาเขตของจังหวัดนี้เหมือนกับอาราเขตของอดีตแคว้นครัสโนวอดสค์  ซึ่งเป็นแคว้นหนึ่งในยุคโซเวียตของสาธารณรัฐสังคมนิยมโซเวียตเติร์กเมนิสถาน แคว้นนี้ถูกสลายตัวและถูกบูรณะมาหลายครั้งในศตวรรษที่ 20 และจบลงด้วยการสลายตัวอย่างเป็นทางการในปี ค.ศ. 1988 อย่างไรก็ตาม อาณาเขตในการบริหารของจังหวัดนี้ได้รับการฟื้นฟูขึ้นใหม่ในปี ค.ศ. 1991 เมื่อมีการสถาปนาจังหวัดบัลกันขึ้นมา
จังหวัดนี้ครอบคลุมพื้นที่ทั้งหมด 139,270 ตารางกิโลเมตร และมีผู้อยู่อาศัยอยู่ 553,500 คน (ประมาณการปี 2548) ครอบครัวบางครอบครัวที่อาศัยในจังหวัดนี้มักจะเป็นครอบครัวที่เร่ร่อนและต้อนสัตว์  ความหนาแน่นของประชากรในจังหวัดนี้อยู่ที่ 3.97 คนต่อตารางกิโลเมตร ซึ่งต่ำที่สุดในเติร์กเมนิสถาน
== อ้างอิง ==
อึ๋ง ก็อก ส็อง

ปีเตอร์ อึ๋ง ก็อก ส็อง (อักษรโรมัน: Peter Ng Kok Song, s=黄国松|poj=N̂g Kok-sông|p=Huáng Guó Sōng; ออกเสียงแบบแต้จิ๋ว: ; เกิด 11 กุมภาพันธ์ 1948) หรือ อึ๋ง ก็อก ส็อง (อักษรโรมัน: Ng Kok Song) เป็นนักการเงิน, ผู้บริหารกองทุน และผู้บริหารธุรกิจ อดีตประธานคณะกรรมการการลงทุนของจีไอซีระหว่างปี 2007 ถึง 2013, ประธานองค์การเงินตราแห่งสิงคโปร์ระหว่างปี 1985 ถึง 1986
อึ๋งเป็นผู้ร่วมก่อตั้งบริษัทบริหารจัดการทรัพย์สิน อาวันดา อินเวสต์เมนต์แมเนจเมนต์ (Avanda Investment Management), เป็นประธานคณะกรรมการคนแรกของสิงคโปร์อินเทอร์เนชันนอลมอเน็ตทารีเอ็กซ์เชนจ์ (SIMEX) ที่ซึ่งต่อมาคือเอสจีเอ็กซ์กรุ๊ป รวมถึงดำรงตำแนห่งในคณะกรรมการของเอสจีเอ็กซ์กรุ๊ประหว่างปี 2013 ถึง 2018 และใน เทมาเส็กโฮลดิง ระหว่างปี 2003 ถึง 2005
ในปี 2023 อึ๋งประกาศตัวลงสมัครเลือกตั้งประธานาธิบดีสิงคโปร์ในปีนั้น และได้รับวุฒิบัตรรับรองสิทธิเข้าลงสมัคร (Certificate of Eligibility) โดยคณะกรรมการเลือกตั้งประธานาธิบดีและประสบความสำเร็จในการได้รับการเสนอชื่อเป็นหนึ่งในสามผู้ลงสมัคร เขาได้รับคะแนนเสียง 15.72% ซึ่งมากกว่า Tan Kin Lian ที่ 13.88% กระนั้น ก็ยังพ่ายให้กับตรรมัน จัณมุกะรัตตินัม, ซึ่งได้รับคะแนนเสียง 70.40%
==อ้างอิง==
นักธุรกิจชาวสิงคโปร์
นักลงทุนชาวสิงคโปร์
บุคคลจากมหาวิทยาลัยแห่งชาติสิงคโปร์
บุคคลจากมหาวิทยาลัยสแตนฟอร์ด
รัสมุส ฮอยลุนด์

รัสมุส วินเทอร์ ฮอยลุนด์ (; เกิด 4 กุมภาพันธ์ ค.ศ. 2003) เป็นนักฟุตบอลชาวเดนมาร์ก ปัจจุบันเล่นในตำแหน่งกองหน้าให้แก่แมนเชสเตอร์ยูไนเต็ดในพรีเมียร์ลีก และทีมชาติเดนมาร์ก
ฮอยลุนด์มาจากทีมเยาวชนของโคเปนเฮเกน เขาในวัยเพียง 17 ปี ได้ลงเล่นให้แก่ทีมชุดแรกของสโมสรเป็นครั้งแรกเมื่อเดือนตุลาคม ค.ศ. 2020 เขาทำ 5 ประตูจากการลงเล่น 32 นัดให้แก่โคเปนเฮเกน ก่อนที่จะย้ายไปสตวร์ม กราซ ในออสเตรียเมื่อเดือนมกราคม ค.ศ. 2022 และในปีเดียวกันนั้นเอง เขาย้ายไปอาตาลันตาด้วยค่าตัว 17 ล้านยูโร
ฮอยลุนด์ลงเล่นให้แก่ทีมชาติเดนมาร์กชุดเยาวชนตั้งแต่รุ่นอายุไม่เกิน 16 ปี ถึงรุ่นอายุไม่เกิน 21 ปี เขาลงเล่นให้แก่ทีมชาติชุดใหญ่ครั้งแรกเมื่อเดือนกันยายน ค.ศ. 2022
== เกียรติประวัติ ==
โคเปนเฮเกน
เดนิชซูเปอร์ลีกา: 2021–22
Sturm Graz
ออสเตรียนคัพ: 2022–23
== อ้างอิง ==
== แหล่งข้อมูลอื่น ==
Profile at the Manchester United website
นักฟุตบอลชาวเดนมาร์ก
กองหน้าฟุตบอล
ผู้เล่นสโมสรฟุตบอลโคเปนเฮเกน
ผู้เล่นอาตาลันตาแบร์กามัสกากัลโช
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นในเดนิชซูเปอร์ลีกา
ผู้เล่นในออสเตรียนฟุตบอลบุนเดิสลีกา
ผู้เล่นในเซเรียอา
ผู้เล่นในพรีเมียร์ลีก
นักฟุตบอลทีมชาติเดนมาร์ก
บุคคลจากโคเปนเฮเกน
ตั๋น คิม เลียง

ตั๋น คิม เลียง  (อักษรโรมัน: Tan Kin Lian, ; ออกเสียงฮกเกี้ยน: ; เกิด 9 มีนาคม 1948) เป็นนักธุรกิจชาวสิงคโปร์ ผู้เคยดำรงตำแหร่งประธานคณะกรรมการบริหารเอ็นทียูซีอินคัม ระหว่างปี  1977 ถึง 2007 ก่อนจะลงสมัครเลือกตั้งประธานาธิบดีในปี 2011 และเมื่อวันที่ 11 สิงหาคม 2023 เขาได้ประกาศเจตจำนงลงสมัครการเลือกตั้งประธานาธิบดี ปี 2023 โดยมีอดีตผู้สมัครประธานาธิบดี Tan Jee Say เป็นผู้เสนอ
ตั๋นเป็นผู้จัดการทั่วไปของเอ็นทียูซีอินคัมเมื่อปี 1977 ด้วยวัย 29 ปี ต่อมาได้รับการแต่งตั้งใหม่เป็นประธานเจ้าหน้าที่บริหาร เขาอยู่ในตำแหน่งนี้จนปี 2007 ภายใตการนำของเขา บริษัทเติบโตขึ้นจากการมีสินทรัพย์ 28 ล้านดล่าร์สิงคโปร์ในปี 1977 ไปเป็นมากกว่า 17 พันล้านดอลล่าร์สิงคโปร์ และผู้ถือกรมธรรม์มากกว่าหนึ่งล้านคนในปี 2007
==อ้างอิง==
นักธุรกิจชาวสิงคโปร์
การเลือกตั้งประธานาธิบดีสิงคโปร์ พ.ศ. 2566

มีการเลือกตั้งประธานาธิบดีในประเทศสิงคโปร์เมื่อวันที่ 1 กันยายน พ.ศ. 2566 ถือเป็นการเลือกตั้งประธานาธิบดีสิงคโปร์เป็นครั้งที่หก และเป็นครั้งที่สามที่มีผู้ลงสมัครมากกว่าหนึ่งคน ประธานาธิบดีคนปัจจุบัน ฮาลิมะฮ์ ยาก็อบ ซึ่งได้รับเลือกโดยไม่มีผู้ลงสมัครแข่งใน การเลือกตั้งปี 2017 ไม่ได้ลงสมัครใหม่ในครั้งนี้
ผู้ลงสมัครเลือกตั้งประธานาธิบดีสิงคโปร์ ซึ่งเป็นตำแหน่งไม่สังกัดพรรคการเมือง ในการเลือกตั้งครั้งนี้ ได้แก่ ตรรมัน จัณมุกะรัตนัม, อึ๋ง ก็อก ส็อง และ ตั๋น คิม เลียง ทั้งหมดเป็นผู้สมัครอิสระหรือได้ลาออกจากตำแหน่งในพรรคการเมืองใด ๆ ที่เคยเป็นสมาชิกอยู่ ทั้งหมดได้รับวุฒิบัตรยืนยันคุณสมบัติ (COE) และวุฒิบัตรรับรองจากชุมชนที่อนุมัติให้สามารถลงแข่งในการเลือกตั้งได้
ตรรมันชนะการเลือกตั้งด้วยคะแนนเสียงถล่มทลายที่ 70.40% ถือเป็นคะแนนเสียงที่มากที่สุดในการเลือกตั้งประธานาธิบดีสิงคโปร์ที่มีผู้ลงสมัครแข่ง รวมถึงยังเป็นผู้สมัครที่ไม่ใช่ชาวจีนคนแรกที่ได้รับการเลือกตั้งโดยตรงเข้าสู่ตำแหน่งประธานาธิบดีสิงคโปร์ คะแนนเสียงสำหรับผู้สมัครคนอื่นค่อนข้างจะแบ่งกัน โดยอึ๋งได้รับคะแนนเสียง 15.72% ส่วนตั๋น ซึ่งเป็นลงเลือกตั้งเป็นครั้งที่สอง ได้รับคะแนนเสียง 13.88% สำหรับตั๋น ถือว่าทำคะแนนได้ดีขึ้นหลังเสียสิทธิ์ในการลงสมัครครั้งแรกเมื่อปี 2011 ตรรมันมีกำหนดการเข้ารับตำแหน่งในวันที่ 14 กันยายน เป็นประธานาธิบดีสิงคโปร์คนที่เก้า
== บทวิเคราะห์ ==
เมื่อประกาศผลการนับคะแนนเบื้องต้นในวันที่ 2 กันยายน นักวิเคราะห์การเมืองเสนอว่าด้วยเสน่ห์ส่วนตัวและประสบการณ์กับผลงานในอดีตของตรรมัน ซึ่งรวมถึงการเป็นสมาชิกสภาจากเขตจูร่ง จีอาร์ซี ที่ซึ่งเขาทำคะแนนได้ดีมาตลอดในการเลือกตั้งสองครั้งเมื่อปี 2015 และ 2020 อาจส่งผลต่อชัยชนะถล่มทลายของเขา ในขณะที่อึ๋งไม่มีการเปิดเผยต่อสาธารณะ ส่วนตั๋นมีประวัติประเด็นอันเป็นข้อโต้เถียง ยูจีน ตัน ระบุไว้ในรายงานพิเศษผลวันลงคะแนนเสียงของซีเอ็นเอว่าเป็นผลที่ "เกินคาด" (mind-boggling) เขายังเน้นย้ำให้เห็นถึงความสัมพันธ์ของตั๋นกับพรรคฝ่ายค้าน ระบุว่าตั๋นมี "แรงต้านเยอะเกินไปในการลงสมัครเลือกตั้งครั้งนี้" นอกจากนี้ การรณรงค์เลือกตั้งของตั๋นยังมีลักษณะที่ยูจีนระบุว่ามีความ "รังเกียจสตรี, เหยียดเชื้อชาติ และกระทั่ง นิยมคนพื้นถิ่น" แนวคิดเหล่านี้ชาวสิงคโปร์ส่วนใหญ่ปฏิเสธ
เสียงตอบรับต่อผลคะแนนเลือกตั้งจากบรรดานักวิเคราะห์การเมืองมีแตกต่างกันไป ยกตัวอย่างเช่นนักวิเคราะห์การเมืองจากมหาวิทยาลัยเทคโนโลยีนันยัง ศ. ฟีลิกซ์ ตัน (Felix Tan) ระบุว่าผลการเลือกตั้ง "ค่อนข้างจะไม่เป็นตามคาด และออกไปทางน่าประหลาดใจ" และเน้นว่าลักษณะ "สถาบันสู้กับพวกต่อต้านสถาบัน"อาจมีผลต่อผลซึ่งน่าผิดหวัง (anticlimactic) ส่วนผู้ช่วยศาสตราจารย์ประจำมหาวิทยาลัยแห่งชาติสิงคโปร์ Chong Ja Ian วิจารณ์ผลการเลือกตั้ง ระบุว่าตรรมันได้แต้มต่ออย่างมากจาก "คู่แข่งสองคนที่อ่อน"
ในบทความคิดเห็นที่ตีพิมพ์เว็บของซีเอ็นเอ อดีตบรรณาธิการข่าว ฮัน ฟู้ก ควัง (Han Fook Kwang) กล่าวว่าผลการเลือกตั้งครั้งนี้มีความสำคัญยิ่งในทางการเมือง ชัยชนะถล่มทลายของตรรมันถือว่าทำลายข้อกล่าวอ้างของสมาชิกรัฐบาลสิงคโปร์ว่าชาวสิงคโปร์ที่สูงวัยไม่พร้อมที่จะยอมรับนายกรัฐมนตรีที่ไม่ใช่ชาวจีน
==หมายเหตุ==
==อ้างอิง==
การเลือกตั้งในปี พ.ศ. 2566
การเลือกตั้งในประเทศสิงคโปร์
ประเทศสิงคโปร์ในปี พ.ศ. 2566
เกลียดห้องเบอร์ห้า

เกลียดห้องเบอร์ห้า เป็นเพลงของนักร้องชาวไทย สายัณห์ สัญญา ประพันธ์ขึ้นในปี พ.ศ. 2510 โดยชัยฤทธิ์ บัวชุลีและลพ บุรีรัตน์
== เบื้องหลัง ==
เพลงนี้ประพันธ์จากเหตุการณ์จริงของชัยฤทธิ์ บัวชุลี เมื่อครั้งพำนักที่โรงแรมไทเป จังหวัดลพบุรี โดยพักชั้นสองของโรงแรมที่ห้อง 204 ต่อมา เมื่อขณะกำลังออกจากห้อง ชัยฤทธิ์สังเกตพบคู่รักพักที่ห้อง 205 โดยทราบว่าคู่รักผู้หญิงเป็นอดีตคู่รักเก่าของชัยฤทธิ์ จึงเป็นการริเริ่มประพันธ์เพลงจากเหตุการณ์จริง
เมื่อชัยฤทธิ์ประพันธ์แล้ว ในนามแฝง "แดน กระดิ่งทอง" จึงมอบเพลงให้กับลพ บุรีรัตน์ นักประพันธ์เพลงลูกทุ่ง เพื่อเรียบเรียงเพลงสละสลวยขึ้น แล้วจึงให้สายัณห์ สัญญา เป็นผู้ร้องเพลง
== ผลตอบรับ ==

เพลงนี้เป็นเพลงลูกทุ่งทรงโปรดของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงฟังเพลงผ่านรายการวิทยุ "ลูกทุ่งพัฒนา" จัดรายการโดยสุพรทิพย์ คำทรงศรี โดยกล่าวว่า ในปี พ.ศ. 2531 พระองค์ใช้พระนามแฝงว่า ป้าช้าง ทรงโทรศัพท์ขอเพลงนี้หลายครั้ง และเพลงแสบหัวใจ ของพรชัย สร้อยเพชร
เมื่อวันที่ 4 กุมภาพันธ์ พ.ศ. 2546 พระองค์เสด็จพระราชดำเนินเป็นการส่วนพระองค์ที่โรงแรมไทเป จังหวัดลพบุรี โดยมีชัยฤทธิ์ บัวชุลี นักประพันธ์เข้าร่วมด้วย วงดนตรีมหาวิทยาลัยราชภัฏเทพสตรีร้องเพลงถวาย โดยมีปมุข อุทัยฉาย ขับร้องถวาย ทรงพระดำเนินไปที่ชั้นสองของโรงแรมที่ห้อง 205 ทรงประทับเตียงนอนแล้วตรัสถามเจ้าของโรงแรมว่า "เขาปีนตรงไหนขึ้นไปดู [ช่องลม]...เขาทำอย่างไร" ซึ่งเป็นเพียงการเสริมของผู้ประพันธ์เพลง จากนั้น ทรงพระดำเนินไปห้อง 204 จึงเสด็จพระราชดำเนินกลับ
== อ้างอิง ==
เพลงลูกทุ่ง
เพลงในปี พ.ศ. 2510
เพลงของสายัณห์ สัญญา
โนโว นอร์ดิสค์

โนโว นอร์ดิสค์ เอ/เอส (อักษรโรมัน: Novo Nordisk A/S) เป็นบริษัทยาข้ามชาติสัญชาติเดนมาร์ก มีสำนักงานใหญ่อยู่ในเมืองบัคสแวร์ด ประเทศเดนมาร์ก  และหน่วยการผลิตอยู่ในเก้าประเทศกับสำนักงานในห้าประเทศ โนโว อนร์ดิสค์ อยู่ภายใต้การควบคุมของผู้ถือหุ้นใหญ่ โนโว โฮลดิง เอ/เอส ซึ่งถือหุ้นประมาณ 28% และ 77% ในหุ้นลงคะแนน
โนโว นอร์ดิสค์ ผลิตและจัดจำหน่ายผลิตภัณฑ์และบริการยา โดยเฉพาะอย่างยิ่งสำหรับการดูแลโรคเบาหวาน ผลิตภัณฑ์หลักของบริษัทคือยาเซมากลูไทด์ ยารักษาเบาหวานที่จำหน่ายภายใต้ชื่อการค้า Ozempic และเพื่อการรักษาโรคอ้วน ภายใต้ชื่อการค้า Wegovy โนโว นอร์ดิสค์ ยังมีส่วนร่วมในการดูแล[การรักษา
ทวสัตยะ

ทวสัตยะ (สันสกฤต: dvasatya, ) หรือ หลักคำสอนว่าด้วยความจริงสองประการ (two truths doctrine) ในคำสอนของศาสนาพุทธ หมายถึง สัตยะ (บาลี: สัจจะ; ความจริง หรือ ความเป็นจริง) สองระดับ ตามคำสอนของพระศากยมุนีพุทธะ อันประกอบด้วยความจริง "อย่างง่าย" หรือ "ชั่วคราว" (สํวฤติสตฺย  หรือ สมมติสัจจะ ) และความจริง "สูงสุด" (ปรมารถสฺตย  หรือ ปรมัตถสัจจะ )
ความหมายแน่ชัดของคำสอนนี้มีแตกต่างกันไปตามสำนักและธรรมเนียมของศาสนาพุทธ การตีความที่เป็นที่ทราบกันดีที่สุด มาจากสำนักมัธยมกะของพระนาคารชุน ในนิกายมหายาน ความจริงสองประการตามคำสอนของพระนาคารชุนคือ "ความจริงทางญาณวิทยา" โลกแห่งปรากฏการณ์มอบให้เกิดความจริงชั่วคราว หรือ สมมติสัจจะ ลักษณะของโลกอันประกอบสร้างจากปรากฏการณ์นี้ไม่เป็นทั้งความจริงและความไม่เป็นจริง แต่ไม่สามารถประเมินได้ในทางตรรกะ ท้ายที่สุด ปรากฏการณ์ทั้งปวงล้วนว่างเปล่า (ศูนยตา  หรือ สุญญตา ) ปราศจากตัวตนและแก่นแท้ของตน อันเนื่องมาจากความไม่มีอยู่ของตน (อนตฺตา) แต่จะปรากฏขึ้นได้เพราะอาศัยปรากฏการณ์อื่น (ปฺรตีตฺยสมุตฺปาท  หรือ ปฏิจจสมุปบาท )
ในศาสนาพุทธแบบจีน การตีความแบบมัธยมกะได้รับการยอมรับ และความจริงสองอย่างนี้ถูกเรียกว่าเป็น ความจริงทางญาณวิทยา ทั้งสอง ความจริงดำรงอยู่ในสองระดับ ในระดับโดยสัมพัทธ์ กับระดับโดยสัมบูรณ์ ตามการตีความจาก มหายานมหาปรินิรวาณสูตร ภิกษุและนักปรัชญาชาวจีนเชื่อว่าคำสอนธรรมชาติของพุทธะคือดังที่ระบุในพระสูตรแห่งคำสอนสุดท้ายของพุทธองค์ ว่ามีความจริงที่เป็นเนื้อแท้เหนือ ศูนยตา และความจริงทั้งสอง คำสอนว่าด้วย ศูนยตา เป็นการพยายามแสดงให้เห็นว่ามันทั้งไม่ควรและไม่ได้มีเหตุผลตายตัวที่จะถือว่าระบบอภิปรัชญาใด ๆ มีเหตุผลโดยสัมบูรณ์ คพสอนดังกล่าวไม่ได้นำไปสู่คติสุญนิยม แต่เป็นการตีเส้นตรงกลางระหว่างการไม่เข้าใจในความซับซ้อนใด ๆ มากเกินพอดี กับการตั้งข้อสงสัยมากเกินพอดี
==อ้างอิง==
===บรรณานุกรม===
ความจริง
ปรัชญาพุทธ
วัชรยาน
มัธยามกะ
หลักธรรมของศาสนาพุทธ
บ๊องส์

บ๊องส์ (Crazy boys of the game / Stadium Nuts) เป็นภาพยนตร์ตลกฝรั่งเศส ออกฉายในปี 2515 กำกับโดย คล็อด ซิดี
== เนื้อเรื่อง ==
ชายหนุ่มสี่คน (เจราร์ด รินัลดี, ฌอง ซาร์รัส, เจราร์ด ฟิลิเปลลี, ฌอง-กาย เฟชเนอร์) ถูกพ่อค้าของชำ (พอล เพรบัวส์) ไหว้วานให้ช่วยตกแต่งหมู่บ้าน เนื่องจากกำลังจะมีการวิ่งคบเพลิงโอลิมปิกผ่านหมู่บ้าน ระหว่างตกแต่ง เจราร์ดได้ตกหลุมรักเดลิซ ลูกสาวพ่อค้าของชำ (มาร์ทีน เคลลี่) แต่เมื่อนักวิ่งคบเพลิงมาถึงหมู่บ้าน เดลิซกลับตามนักวิ่งไป ทำให้ชายหนุ่มทั้งสี่ต้องตามเดลิซเข้าสู่สนามกีฬาโอลิมปิกเพื่อช่วยเจราร์ดชนะใจเดลิซ นำไปสู่เรื่องราวสุดป่วน
== นักแสดง ==
เจราร์ด รินัลดี - เจราร์ด
ฌอง ซาร์รัส - ฌอง
เจราร์ด ฟิลิเปลลี - ฟิล
ฌอง-กาย เฟชเนอร์ - ฌอง-กาย
พอล เพรบัวส์ - จูลส์ ลาฟูกาสส์
มาร์ทีน เคลลี่ - เดลิซ
เจราร์ด โครเช - ลูเซียง
ฌาค ไซเลอร์ - ผู้นำทางนักปั่นจักรยาน
แอนทอน
กาย ลักซ์
คริสเตียน เฟชเนอร์
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2515
IMDb ID เหมือนกับในวิกิสนเทศ